Քուրթիս Բլոու

**Քուրթիս Ուոքեր** (), առավել հայտնի իր բեմական **Քուրթիս Բլոու** անունով, ամերիկացի ռեփեր, երգահան և ձայնագրման պրոդյուսեր։ Ուոքերը ռեփի առաջին կոմերցիոն հաջողություն ունեցած կատարողն է և առաջինը, ով պայմանագիր է ստորագրել խոշոր ձայնագրման ընկերության հետ։ «*The Breaks*» երգը, որը նրա 1980 թվականի դեբյուտային ալբոմի սինգլն է, դարձել է ռեփ ժանրի առաջին ոսկե սերտիֆիկացված ձայնագրությունը։ Իր կարիերայի ընթացքում թողարկել է 17 ալբոմ։

## Վաղ կյանք, կրթություն
Ուոքերը մեծացել է Նյու Յորք քաղաքի Մանհեթենի Հարլեմ թաղամասում։ Նա սովորել է Նյու Յորքի «*CCNY*» և «*Nyack*» քոլեջներում՝ ուսումնասիրելով հաղորդակցություն/կինո։

## Գործունեություն
1979 թվականին, երբ Բլոուն 20 տարեկան էր, դարձավ առաջին ռեփերը, ով պայմանագիր ստորագրեց խոշոր ձայնագրման ընկերության՝ «*Mercury*»-ի հետ, որը թողարկեց «*Christmas Rappin*'» սինգլը։ Այն վաճառվեց ավելի քան 400,000 օրինակով՝ դառնալով առաջին կոմերցիոն հաջողություն ունեցող հիփ հոփ սինգլներից մեկը։ Դրան հաջորդող սինգլը՝ «*The Breaks*», վաճառվեց ավելի քան 840,000 օրինակով։ Հաջորդ 11 տարիների ընթացքում նա թողարկեց 10 ալբոմ։ Նրա առաջին ալբոմը «*Kurtis Blow*»-ն էր, իսկ երկրորդը՝ «*Deuce*», որը մտավ «*[[Ռիթմ ընդ բլյուզ|R&B]]*» ալբոմների լավագույն 40-յակը։ «*Party Time*» ալբոմը ներառում էր ռեփի և «Go-Go» երաժշտության խառնուրդ։ «*Ego Trip*» ալբոմը ներառում էր «*8 Million Stories*», «*AJ Scratch*» և «*Basketball*» հիթերը։ 1985 թվականին թողարկված «*America*» ալբոմը արժանացավ գնահատանքի՝ իր անվանական երգի տեսահոլովակով։ Այս ալբոմից «*If I Ruled the World*» երգը դարձավ թոփ 5 հիթ՝ «*[[Billboard]]*»-ի «*Hot R&B/Hip-Hop*» չարթում։ 1983 թվականին զբաղվել է պրոդյուսերական աշխատանքով։

1980-ականների ընթացքում նա բնակվում էր Բրոնքսի «*Co-op City*» թաղամասում։

Ստեղծագործություններից զատ, Բլոուն պատասխանատու է եղել «*The Fat Boys*» և «*Run DMC*» խմբերի հիթերի համար։ «*Run DMC*»-ը իր կարիերան սկսել է՝ ներկայանալով որպես «Քուրթիս Բլոուի որդի»։ Համապրոդյուսեր Ֆիլիպ Ջոնսի և գործադիր պրոդյուսեր Դեքսթեր Սքոթ Քինգի հետ ստեղծել է «*King Holiday*» երգը՝ նշելու «Մարտին Լյութեր Քինգ Կրտսեր»-ի տոնը, որը ԱՄՆ-ի ազգային տոներից էր։

Նա նաև հանդես է եկել որպես դերասան և երաժշտական համակարգող մի քանի ֆիլմերում, այդ թվում՝ Լեոն Քենեդիի «*Knights of the City*»-ն և Կրուշ Գրուվի «*Hip Hop*» ֆիլմը։ 1995 թվականին եղել է «*Das Leben Amerikanischer Gangs*» միջազգային ֆիլմի հաղորդավարն ու համապրոդյուսերը, որը կենտրոնացած էր արևմտյան ավազակախմբերի վրա։ Միրամաքսի «*Rhyme and Reason*» ֆիլմի հաղորդավարի և համապրոդյուսերի դերում Բլոուն խոսել է հիփ հոփի ներկայիս վիճակի մասին։ 1998 թվականին մասնակցել է «*Rhino Records*»-ի «*The History of Rap*» եռագրության թողարկմանը։

Բլոուն ակտիվորեն պայքարել է ռասիզմի դեմ։ Նա մասնակցել է «*Artists United Against Apartheid*»-ի «*Sun City*» ձայնագրությանը։ Համագործակցել է Ջեսսի Ջեքսոնի «*Operation Push*» և «*National Rainbow Coalition*» նախաձեռնություններին՝ Չիկագոյում, ինչպես նաև Ալ Շարփթոնի «*Action Network*» կազմակերպությանը՝ Նյու Յորքում։ 1995 թվականին աշխատել է ռադիոյում՝ «*Southern California*»-ի առաջատար «*CHR․ Power 106*» ռադիոկայանում։ Վարել է «*The Old School Show*»-ն՝ ներկայացնելով անցյալի հիթերը։ 2000-2004 թվականներին աշխատել է «*Sirius Satellite Radio*»-ի «*Backspin*» (*Channel 46*) դասական հիփ հոփի ալիքում։

1996 թվականից Քուրթիս Բլոուն ներկայացվել է «*Rock and Roll Hall of Fame*»-ի հիփ հոփ ցուցադրությունում։ Նույն թվականին ռեփեր Նասը թողարկել է իր «If I Ruled the World» երգը, որը Բլոուի ստեղծագործության իր տարբերակն էր և զբաղեցրել է 53-րդ տեղը «*[[Billboard Hot 100]]*» չարթում։ Երգը հասավ կրկնակի պլատինե կարգավիճակի։ 1998 թվականին «*Next*» խումբը թողարկեց «*Too Close*» երգը, որտեղ օգտագործվել է «*Christmas Rappin*'»-ը՝ որպես երաժշտական նմուշ։

2014 թվականի դեկտեմբերին Բլոուն եղել է հատուկ հրավիրված հյուր՝ Նյու Ջերսիի կատարողական արվեստների կենտրոնում կայացած «*The Hip Hop Nutcracker»*-ի համաշխարհային պրեմիերայի ժամանակ։ Սա Չայկովսկու դասականի արդիականացված տարբերակն էր, որը մեծ գովասանքի արժանացավ։ Քուրթիս Բլուոն հանդես եկավ՝ բացելով շոուն։ Ներկայացումն այսօր էլ շարունակվում է՝ ունենալով 50-60 ամբողջությամբ վաճառված ներկայացումներ։

2016 թվականին Բլոուն միաձայն ընտրվեց Universal «Hip Hop Museum»-ի նախագահ։ Թանգարանը նախատեսվում էր բացել 2023 թվականին՝ Նյու Յորքի Բրոնքս թաղամասում։ Նույն թվականին Բլոուն հիմնադրեց «*The Bboy Committee*»-ն։ Խմբի անդամներն են՝ Տրիքսի (Լորի Մայերս), Րիփ Ուոլես Դ, Դենսինգ Դագ (Դագլաս Կոլոն), DJ Քլարկ Քենթ (Թայրոն Սմիթ), Սմիթ եղբայրներ և այլոք։

2016 թվականին Բլոուն հանդես է եկել «*Hip-Hop Evolution»* վավերագրական ֆիլմում, որը պատմում է հիփ հոփի էվոլյուցիայի մասին։ Ֆիլմը, որը վարում էր կանադացի ռեփեր և հաղորդավար Շադը, ներկայացնում էր հիփ հոփ երաժշտության պատմությունը՝ բազմաթիվ հայտնի մշակութային գործիչների հարցազրույցների միջոցով։ Այն արտադրվել է Ռասել Փիթերսի, Սքոթ Մաքֆադենի, Սեմ Դանի և Նելսոն Ջորջի կողմից։ Ֆիլմը 2016 թվականին արժանացել է «*Peabody Award»*-ի և 2017 թվականին՝ «*International Emmy Award* *»*-ի։ Ֆիլմաշարը ցուցադրվել է «*Netflix*» հարթակում։

## Սկավառակագիտություն
### Ստուդիո ալբոմներ

* *Kurtis Blow* (1980)
* *Deuce* (1981)
* *Tough* (1982)
* *Ego Trip* (1984)
* *America* (1985)
* *Kingdom Blow* (1986)
* *Back by Popular Demand* (1988)
* *Just Do it* (2004)
* *Father, Son & Holy Ghost* (2009)

; Համագործակցային ալբոմներ

* *Just Do It* with The Trinity (2004)
* *Father, Son & Holy Ghost* with The Trinity (2009)

## Ծանոթագրություններ

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի դիջեյներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կոմպոզիտորներ